S-196/2010

Mál þetta höfðaði lögreglustjórinn á Akranesi með ákærum 27. apríl og 3. júlí 2010 á hendur ákærðu, S-kk-þgf H-kk-þgf E-kk-þgf, kt. …, Hraunbæ 107 í Reykjavík. Málið var dómtekið 22. október 2010.

Í ákæruskjali 27. apríl 2010 eru ákærða gefin að sök eftirtalin „brot framin í desember 2009 á Akranesi:

I.

Eignaspjöll og þjófnað, með því að hafa aðfaranótt 15. desember brotist inn á skemmtistaðinn Breiðina, Bárugötu 15, og valdið verulegum spjöllum á hurðum í húsnæðinu og stolið Acer skjávarpa, ASK skjávarpa og Dell fartölvu að verðmæti kr. 300.000.

Telst þetta varða við 244. gr. og 1. mgr. 257. gr. almennra hegningarlaga nr. 19/1940, sbr. 135. gr. laga nr. 82/1998.

II.

Fíkniefnalagabrot, með því að hafa um nokkurt skeið fram til fimmtudagsins 17. desember 2009, að Suðurgötu 19, ræktað og haft í vörslum sínum 6 kannabisplöntur og haft í vörslum sínum 1,08 g af tóbaksblönduðu kannabisefni.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

III.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreind fíkniefni, verði gerð upptæk auk tækja við notkun á framleiðslunni þ.e. rafmagnsofn, fjórir lampar með flúorperum, vifta og kassi, sbr. II. ákærulið, sem hald var lagt á, samkvæmt 6. og 7. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.

Í ákæruskjali 3. júlí 2010 eru ákærða gefið að sök fíkniefnalagabrot, með því að hafa „um nokkurt skeið fram til miðvikudagsins 2. júní 2010, að Suðurgötu 19, Akranesi ræktað og haft í vörslum sínum 6 kannabisplöntur og á sama stað og tíma haft í vörslum sínum 1,30 g af amfetamíni, 0,90 g af tóbaksblönduðu kannabisefni, 3,56 g af maríhúana og 8,61 g af hassi.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þess er jafnframt krafist að framangreind fíkniefni sem hald var lagt á, verði gerð upptæk, samkvæmt 6. og 7. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin, sem réttilega eru færð til refsilaga í ákæru.

Ákærði á að baki sakaferil frá árinu 1997. Hefur hann samtals hlotið 5 dóma og tvisvar sinnum gengist undir viðurlög hjá lögreglu vegna brota gegn almennum hegningarlögum, umferðarlögum og lögum um ávana- og fíkniefni. Síðast var ákærði sakfelldur með dómi 21. júní 2009 fyrir brot gegn umferðarlögum og lögum um ávana- og fíkniefni meðal annars vegna vörslu fíkniefna. Var refsing með þeim dómi ákveðin 30 daga fangelsi.

Refsing ákærða þykir að brotum hans virtum hæfilega ákveðin fangelsi í 45 daga.

Með vísan til þeirra lagaákvæða sem greinir í ákæru verða gerð upptæk þau fíkniefni og önnur þau tæki og munir sem í dómsorði greinir sem lögregla lagði hald á við rannsókn málsins.

Samkvæmt 1. mgr. 218. gr. laga um meðferð sakamála, nr. 88/2008, verður ákærða gert að greiða þóknun verjanda síns, sem þykir hæfilega ákveðin að meðtöldum virðisaukaskatti, svo sem í dómsorði greinir. Jafnframt verður ákærða gert að greiða ferðakostnað verjandans. Annar sakarkostnaður hefur ekki fallið til við rannsókn og meðferð málsins.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, S-kk-nf H-kk-nf E-kk-nf, sæti fangelsi í 45 daga.

Ákærði sæti upptöku á 12 kannabisplöntum, 8,61 g af hassi, 1,98 g af tóbaksblönduðu kannabisefni, 3,56 g af maríhúna, 1,3 g af amfetamíni, rafmagnsofn, fjórum lömpum með flúorperum, viftu og kassa.

Ákærði greiði málsvarnarlaun verjanda síns, S-kk-ef A-kk-ef S-kk-ef, hæstaréttarlögmanns, 100.400 krónur, og ferðakostnað verjandans, 17.460 krónur.

.

B-kk-nf B-kk-nf